《风流子 题吴青来清狂小影》
清代·俞士彪

思君非一日，今朝也、喜得见清狂。想不写颊毛，偏传阿堵，纵添蝇迹，无玷清扬。

更相对，绿杨千万缕，红杏两三行。乍道安仁，未曾傅粉，旋疑荀令，怎不闻香。

风流当年少，沉想处应是，暗惜韶光。只怕芳心呕尽，此意谁将。

羡绮句初成，堪传金石，彩毫挥处，尽是琳琅。待剪明霞一片，付与青箱。

作者简介：原名佩，字季瑮，浙江钱塘（今杭州市）人。诸生，曾官崇仁县丞。与毛先舒、徐士俊、丁澎、毛奇龄、张台柱、洪升等唱和。著有《玉蕤词钞》。